Olandiškoji Vikipedija
Olandiškoji Vikipedija (ol. Nederlandstalige Wikipedia) – olandų kalba kuriama laisvosios internetinės enciklopedijos Vikipedijos versija. Ši versija buvo pradėta leisti 2001 m. birželio 19 d. 2022 m. birželio mėn. olandiškoji Vikipedija yra šešta pagal dydį Vikipedijos versija, kurioje yra 2 092 983 straipsniai. Tai buvo ketvirtoji Vikipedijos versija, pasiekusi milijono straipsnių ribą, po angliškos, vokiškos ir prancūziškos Vikipedijos versijų. 2016 m. balandžio mėn. 1154 aktyvūs redaktoriai per tą mėnesį atliko bent penkis pakeitimus. Bendradarbiavimo kokybė yra žema, o straipsniuose yra mažai turinio, palyginti su straipsnių kiekiu. 2013 m. duomenimis, 57 % straipsnių buvo sukurti botų. Olandiškosios Vikipedijos projekto dalyviai, atsakydami į Vikimedijos apklausą, projekte vyraujančią atmosferą apibūdino neigiamai (būdingi vaidai, tvyro nepasitikėjimas), kaip pagrindinės konfliktų priežastys, išskirti dalyvių ego ir užsispyrimas. Teigiama, esą padėtį projekte realiai kontroliuoja nedidelis naudotojų branduolys.